Source: http://docplayer.fi/2214062-Laakarin-ammatillisen-osaamisen-laajentaminen.html
Timestamp: 2016-10-22 14:28:05+00:00
Document Index: 16412236

Matched Legal Cases: ['KKO ', 'KKO ', 'KKO ', 'KKO ', 'kko ', 'KKO ', 'KKO ', 'KKO ']

⭐Lääkärin ammatillisen osaamisen laajentaminen
Lääkärin ammatillisen osaamisen laajentaminen
Download "Lääkärin ammatillisen osaamisen laajentaminen"
1 Kristiina Patja, Topi Litmanen, Arja Helin-Salmivaara ja Amos Pasternack TUTKIMUS JA OPETUS Lääkärin ammatillisen osaamisen laajentaminen Lääkärinä toimiminen vaatii monipuolista osaamista, jota on jaoteltu erilaisilla malleilla. Useimpiin sisältyvät lääketieteellinen tieto, potilastyö, vuorovaikutustaidot, moniammatillinen yhteistyö, terveydenhuollon toimintaprosessien hallinta ja tietotekniset taidot. Lääkärien kyky arvioida kehittymistarpeitaan ilman palautetta on heikko, minkä vuoksi osaamisen kehitys tulee sitoa aikuisoppimisen periaatteita noudattaen tarvelähtöisyyteen, työssä oppimiseen ja toiminnallisuuteen. Sen suunnittelussa ja arvioinnissa tulee käyttää erilaisia näkökulmia sekä huo mioida menettelyjen edut ja haitat. Arvioinnin jälkeen on tehtävä kehityssuunnitelma ja luotava resursseja sen toteuttamiseksi. Lääkärin autonomiaa kunnioittava, työstä lähtevä ja työkäytäntöjä kehittävä arviointi ja osaamisen kehittäminen lisäävät asiantuntijuutta sekä yksilötasolla että työyhteisössä. Lääkärin osaaminen on kokonaisuus, joka koostuu erilaisista alueista, kuten lääketieteellisen tiedon hallinnasta, potilastyöstä, moniammatillisesta yhteistyöstä ja terveydenhuollon toimintaprosessien hallinnasta. Osaamista voidaan käsitellä kokonaisuutena lääkäriytenä, mutta käytännössä osaamisen ja toiminnan arvioinnissa ja kehittämisessä on tarpeen jakaa asiantuntijuus erilaisiin osiin, joita voidaan tarkastella yhdessä tai erikseen. Lääkärin asiantuntijuus Ammattilainen on henkilö, jolla on ammattiin riittävä pätevyys. Pätevyys liittyy asiantuntijuuteen: ammattilainen pystyy käyttämään työssään ja koulutuksessa hankkimaansa asiantuntijuutta. Asiantuntijuus voidaan ymmärtää suppeasti sisällön osaamisena, mutta käytännössä asiantuntijana toimiminen vaatii useiden alueiden hallintaa. Lääkärin asiantuntijuutta on jaettu osiin monella eri tavalla (TAU- LUKKO 1) (Palsson ym. 2007). Näille jaotteluille on yhteistä, että lääketieteellisen tiedon hallinta näyttää erottuvan omaksi osakseen ja muu asiantuntijuus on joko universaalimpaa, asiantuntijuuteen yleensä liittyvää (oppimistaidot, viestintätaidot), tai ympäristöön liittyvää (yhteisötaidot tai toimintojen ohjaus ja hallinta). Asiantuntijuus ei ole synnynnäinen ominaisuus. Monet synnynnäiseksi lahjakkuudeksi katsotut ominaisuudet kehittyvät huippuosaamiseksi vasta vuosien harjoittelun jälkeen (Ericsson ja Charness 1994). Asiantuntijuudessa ei myöskään ole kyse vain rutiinimaisten tehtävien suorittamisesta, vaan asiantuntijuuden kehittyessä aiemmin vaikeiksi koetut tehtävät muuttuvat rutiineiksi. Todellinen asiantuntija ei kuitenkaan tyydy tähän vaan hakeutuu taitojen kehittyessä uusien ongelmien ja alueiden ääreen ja syventää täten omaa asiantuntijuuttaan tähdäten erinomaisuuteen (excellence). Tämä asteittain syvenevä ongel Duodecim 2009;125:2 TUTKIMUS JA OPETUS TAULUKKO 1. Ammatillisen osaamisen käsitteitä eri maissa. Käännökset kirjoittajien (alkuperäinen termi suluissa). The Accreditation Council for Graduate Medical Education (resident tasks) Yhdysvallat Institute of Medicine Competencies Yhdysvallat Kanadan CanMedsmallin osaamisalueet Kanada The European Federation of Internal Medicine (EFIM) ww.efim.org Eurooppa Potilaan hoito (Patient care) Potilaskeskeinen hoito (Patient centered care) Potilaan hoito (Patient care) Lääketieteellinen tieto (Medical knowledge) Tiedonhallinta (sisältää tietotekniikan) (Informatics) Lääketieteellinen osaaminen (Medical expert) Lääketieteellinen tieto (Medical knowledge) Työssä oppiminen ja kehittyminen (Practice-based learning and improvement) Näyttöön perustuva hoito/toiminta (Practicing evidence based medicine) Oppiminen (Scholar) Akateemiset tehtävät (Academic activities) Vuorovaikutus- ja yhteistyötaidot (Interpersonal and communication skills) Moniammatilliset tiimit (Interdiciplicinary teams) Vuorovaikutustaidot (Communication), Yhteistyötaidot (Collaborator) Vuorovaikutustaidot (Communication skills) Ammatillisuus, professionalismi (Professionalism) Ammatillisuus, professionalismi (Professionalism) Ammatillisuus, professionalismi (Professionalism, ethical, and legal issues) Toiminnanohjauksen taidot (Systems-based practice) Laatutyö (Quality improvement) Toiminnanohjauksen taidot (Management) Toiminnanohjauksen ja palvelujärjestelmän kehittämisen taidot (Organizational planning and service management skills) Terveyden edistäminen (Health advocacy) 2366 manratkaisuprosessi erottaa itseään kehittävän asiantuntijan rutiinitoimenpiteitä suorittavasta työntekijästä. Kokemuksen kasvaessa toimintakenttä laajenee ja haasteita voi kasvattaa. Lääkäri on asiantuntija, joka käyttää työssään ammatillisia ominaisuuksia, ammatillisuutta (professionalismi). Ammattiryhmien professionalismi on syntynyt pitkän ajan kuluessa ja siinä tiivistyvät ammatin keskeiset arvot ja toimintaperiaatteet. Lääkärin professionalismi perustuu kliiniseen osaamiseen, tietoihin ja taitoihin sekä toiminnan eettisten ja juridisten puitteiden ymmärtämiseen. Professionalismin keskeiset periaatteet ovat erinomaisuus, humanismi, vastuullisuus ja altruismi. Ammattitaitoinen lääkäri osaa myös ratkaista ristiriitatilanteita, joita voi syntyä mutkikkaassa arvomaailmassa (Pasternack 2007). Ammattikunta säätelee jäsentensä toimintaa ja muistuttaa siten esiteollisen ajan kiltatoimintaa. Ammattikunnan jäsenyys ei siis ole oikeus vaan etuoikeus, jonka voi menettää. Asiantuntijuuden osana professionalismi on hyvin keskeinen, ja sen varaan rakentuvat kaikki muut asiantuntijuuden osa-alueet. Lääkärin asiantuntijuus pohjaa vahvasti tiedon hankkimiseen, oppimiseen sekä tiedon ja taitojen soveltamiseen käytäntöön (TAULUKKO 1). Lääkäreillä on yleensä hyvät oppijan taidot, sillä jo ammattiin kouluttautuminen vaatii suuren tietomäärän omaksumista lyhyessä ajassa. Lääkärin asiantuntijuus rakentuu lääketieteellisen tiedon varaan, ja organisaatioissa hän tuo lääketieteellisen asiantuntemuksensa organisaation käyttöön. Tiedon soveltaminen käytäntöön tuottaa oppimisesta koituvan hyödyn: vaikutuksen ja vaikuttavuuden. Koska lääkärin työn tulos syntyy yhdessä potilaan tai toisen ammattilaisen kanssa, lääkäri tarvitsee aina työssään viestintätaitoja ymmärtääkseen potilaan näkökulmaa ja viestiäkseen potilaalle hoidon kannalta oleellisia K. Patja ym.3 Asiantuntija: ammatillinen osaaminen Työyksikkö: osaaminen, resurssit, työkulttuuri Potilas: asenteet, osaaminen, tieto Yhteiskunta: lait, resurssit KUVA. Vastaanottotilanteeseen osallistuvat tahot. asioita. Terveydenhuollossa toimittaessa tarvitaan yhteistyötaitoja, jotka voidaan jakaa mm. ryhmätyötaidoiksi, tiimitaidoiksi tai johtamiseksi. Yhteistyötaitoihin kuuluu tieto muiden ammattilaisten toiminnan tavoitteista, toimintamalleista, osaamisesta ja professionalismista. Tiedon ja osaamisen soveltaminen ei onnistu ilman toimintaympäristön tuntemusta, ja lääkäri tarvitsee taitoa ohjata oman työympäristönsä toimintaa. Toiminnanohjauksen taidot sisältävät mm. hoitopolkujen tuntemuksen, tietotekniset taidot ja oman ajankäytön hallinnan. Lääkärin asiantuntijuus sisältää aina vaikuttamista potilaaseen, kollegoihin, työyhteisöön, tiedeyhteisöön tai yhteiskuntaan (KUVA). Lääkäri on ammattinsa puolesta terveyden asialla ja pyrkii edistämään toiminnallaan kansanterveyttä. Terveyden edistäminen on yksi lääkärin asiantuntijuuden osaamisalue. Asiantuntijuus on aina yksilöllinen ja kehittyvä valikoima osaamista eri alueilla, ja se liittyy ympäristöön, jossa sitä toteutetaan. Miksi asiantuntijan osaamista kannattaa tarkastella osina? Lääkärin työ on monimutkaista ja tapahtuu vaihtelevissa tilanteissa ja ympäristöissä. Tietomäärän kasvu ja tiedon entistä nopeampi päivittyminen tekevät työstä erityisen haasteellisen. Työn vaikuttavuus syntyy suurimmaksi osaksi vuorovaikutuksessa potilaan, omaisten ja muiden ammattilaisten kanssa. Näitä taitoja opetetaan perusopetuksessa, mutta ne joutuvat koetukselle varsinaisesti vasta itse työssä. Ammatissa toimimisen eri vaiheissa viestintä- ja vuorovaikutustaitoihin kohdistuu erilaisia paineita. Lääkärin työhön kohdistuu sisältöpaineiden lisäksi ulkoisia paineita työympäristöstä ja yhteiskunnasta (KUVA). Potilaat ovat entistä tietävämpiä ja vanhempia ja potevat monia sairauksia. Yhä useammat heistä ovat peräisin vieraista kulttuureista ja puhuvat ja ymmärtävät huonosti suomea tai ruotsia. Lääkäriys ei ole vain asiantuntijuutta vaan myös ammatti-identiteetti. Jos osaamisalueet niputetaan yhteen arvioitaessa lääkärinä toimimista, suoriutumista tai oppimistarpeita, tullaan arvioineeksi lääkäriyttä eli ammattiidentiteettiä. Näin kohteena ovat myös henkilökohtaiset toimintatavat ja ominaisuudet, ei pelkkä osaaminen. Tällöin konflikti arvioijan ja arvioitavan välillä on väistämätön. Jakamalla asiantuntijuus osiin arvioinnissa ja kehittämisessä voidaan havaita onnistumisia ja oppimistarpeita monipuolisemmin ja välttää ammattiidentiteettiin kajoaminen. Vastaavasti kielteinen palaute kohdistuu yleensä joillekin tietyille osaamisen alueille. Jos palautteesta voidaan purkaa osaamisalueet, on kehittämistarve helpommin määritettävissä. Osaamisen moniulotteinen määritelmä lisää mahdollisuuksia kehittää asiantuntijuutta monipuolisesti ja yksilöllisesti. Arvioinnissa voidaan nostaa esiin vahvaa osaamista ja erilaisia kehittymistarpeita, joihin panostamalla työ voi parhaimmassa tapauksessa keventyä. Kehittymistarpeiden arviointi ja kehittymisen keinot Terveydenhuoltopalveluiden järjestäjillä on velvollisuus ylläpitää ja kehittää työntekijöidensä osaamista (Sosiaali- ja terveysministeriö 2008). Se edellyttää kehittymistarpeiden suunnitelmallista arviointia ja sitoutumista yksilön ja työyhteisön kehittämiseen. Oppimisja kehittymistarpeita lääkäri voi kartoittaa monella eri menetelmällä (Overeem ym. 2007) Lääkärin ammatillinen osaaminen: onko näkökulmaa laajennettava?4 TUTKIMUS JA OPETUS 2368 Osaamista tulee arvioida pääosin työssä ja työn kautta, jolloin oppimistarpeet tulevat esiin työtä tehtäessä. Tärkeintä on sitoutuminen oman toiminnan jatkuvaan ja monipuoliseen arviointiin, uuden oppimiseen ja opitun soveltamiseen omassa työssä. Painopisteen tulisi siirtyä oppimistuokioista oppimistavoitteisiin, jolloin oppija on tarpeen arvioija ja aktiivinen toimija. Tämä on välttämätöntä, jotta oppi voisi siirtyä arkeen. Peruskoulutuksessa opitaan perustaidot asiantuntijaksi kasvamiseen. Oppiminen tapahtuu opetustilanteissa, joissa opiskelija havainnoi opettajaa, itseään ja muiden toimintatapoja muodostaen omia malleja lääkärin työlle tyypillisiin tilanteisiin (Ponzer ym. 2004). Työhön siirryttäessä oppiminen muuttuu enemmän tilannesidonnaiseksi ja oppimisen tulokset muuttuvat hankalammin ennustettaviksi (Tynjälä 2008). Vastuu oman osaamisen puutteiden havaitsemisesta ja oppimistarpeiden määrittämisestä on lähes kokonaan asiantuntijalla. Täydennyskoulutusta on pidetty keskeisenä ammatillisen kehittymisen edellytyksenä ja osaamisen perustana. Lääkärit ylläpitävät ydinosaamistaan aktiivisesti (Helin-Salmivaara ym. 2008), mutta Lääkärien koulutuskalenterin perusteella näyttää siltä, että asiantuntijuuden kehittymisen näkökulmasta täydennyskoulutus keskittyy pääosin lääketieteellisen osaamisen ylläpitoon. Tämä voi olla ongelmallista sen vuoksi, että yksittäisten täydennyskoulutustilaisuuksien vaikuttavuus on osoittautunut vähäiseksi (Davis ym. 1999). Erityisesti luentomuotoinen opetus on todettu yksinään varsin vaikuttamattomaksi, jos pyrkimyksenä on kehittää lääkärin toimintaa (Davis ym. 1995). Viime aikoina on tunnustettu myös muiden ammatillisen kehittymisen keinojen merkitys, joten täydennyskoulutus tulee nähdä vain yhtenä jatkuvan ammatillisen kehittymisen välineenä. Ammatillisen kehittymisen tavoitteena on kehittää tietoja, taitoja ja asenteita, joilla lääkärin asiantuntijuus muotoutuu työympäristön vaatimusten mukaisesti ja tukee omaa työn tekemistä (Davis ym. 2003). Ammatillista kehittymistä voidaan tarkastella erilaisten organisaatioteorioiden kuten oppivan organisaation (Senge 2006) viitekehyksessä ja asiantuntijaorganisaatioiden johtamisen kannalta. Yksittäisen toimijan kannalta mm. oman työn hallinta ja jaksaminen voivat lisääntyä, kun työtä ja osaamista tarkastellaan muunkin kuin lääketieteellisen sisällön näkökulmasta. Asiantuntijuus kehittyy työssä oppimalla uutta ja tietoa soveltamalla. Kehittyminen jatkuu läpi työuran. Vaikka tilanteet kohdataan yksi kerrallaan, lääkäri voi kartuttaa osaamistaan yksittäisistä kokemuksista entistä monipuolisemmin arvioimalla omaa suoriutumistaan muunakin kuin kliinisenä osaamisena. Esimerkiksi virheiden ja läheltä piti -tapahtumien analysoiminen paljastaa hoitoprosessin riskitekijöitä tai lääketieteellisen tietämyksen tai osaamisen aukkoja. Haittatapahtumien syynähän ovat usein prosessin heikkous, yhteisöviestinnän epäonnistuminen ja harvemmin lääketieteellisen osaamisen puute (Sosiaali- ja terveysministeriö 2005). Työssä palaute ja itsearviointi ovat oppimisen lähtökohta. Millainen on täydennyskoulutuksen kustannusvaikuttavuus? Täydennyskoulutukselle on vaadittu kustannusvaikuttavuutta, mutta sekä lääkärin työn tuloksellisuuden mittarit että koulutukseen panostetun sijoituksen optimaaliset kustannukset ovat vaikeasti määritettäviä (Regnier ym. 2005). Oppimisen arvioinnissa vaikuttavuutta ei voida perustaa pelkästään kuolleisuuteen tai hoidossa aiheutettuihin haittoihin vaan on käytettävä muita ulottuvuuksia. Ihmisten terveyteen voidaan vaikuttaa sairauksien ehkäisyllä ja sitouttamalla heidät omaan hoitoonsa (Haynes ym. 2008). Näissä keskeisiä välittäviä tekijöitä ovat lääkärin taito ja moniammatillinen työote (Safeer ja Keenan 2005). Vuorovaikutus- ja yhteistyötaitojen nostaminen esiin varmasti vahvistaa potilaiden asemaa terveydenhuollossa mutta samalla korostaa lääkärien erityistä osaamista tällä alueella ei uhkaa sitä. Jos osaamisen alueiden kehittymistä ja kustannuksia arvioidaan, voitaisiin arvioida niitä kustannuksia, joita syntyy, kun oppimista ei tueta monipuolisesti (Marinopoulos ym. 2007). Siirrettäessä painopistettä koulutukses- K. Patja ym.5 TAULUKKO 2. Lääkärin arvioinnissa käytettävien menetelmien luokittelu tavoitteen ja arvioinnin kohteen mukaan. Julkinen listaus Koulutuspäivien laskeminen Kattava tietojen ja taitojen mittaaminen Oppimisen tukeminen Tavoite Potilaat voivat valita parhaan lääkärin Varmistetaan, että lääkärit käyvät koulutustilaisuuksissa Varmistetaan, että lääkärinä toimivilla on perustiedot ja -taidot Lääkärit kehittävät työssä tarvitsemaansa osaamista Työväline Potilaspalautteet Koulutustilaisuudet Tentit ja viralliset arvioinnit Oman osaamisen ja oppimisen ja oppimistilanteiden kirjaaminen ja kuvaaminen Mitä arvioidaan? Suoriutuminen vastaanottotilanteessa Koulutustilaisuuksiin osallistuminen Suoriutuminen ja osaaminen Oppimistarpeet (osaaminen) Mihin arviointi keskittyy? Suoriutuminen menneisyydessä Koulutuksen määrä Suoriutuminen ja tietojen hallinta Nyky tarpeiden arviointi ja suoriutuminen tulevaisuudessa Ongelma Osaavatko potilaat arvioida lääkärin suoriutumista? Takaako pelkkä koulutukseen osallistuminen osaamista? Kattava järjestelmä on kallis ja hankala toteuttaa Palautteen puuttuessa lääkärit keskittyvät kehittämään jo osaamiaan asioita Perustuu luottamukseen ja valvonta haastavaa ta oppimiseen aikuisoppimisen periaatteiden mukaisesti työympäristö nousee keskeiseksi yksilön kehitystä muovaavaksi tekijäksi. Ammatillinen kehittyminen vaatii toteutuakseen osallistuvaa ja vastuullista oppimista. Pakko vai porkkana: miten varmistaa kehittyminen? Yhteiskunta on luottanut terveydenhuollon toimijoiden ammattitaitoon ja sen ylläpitämiseen ja kehittämiseen ammattikuntien itsesäätelyn periaatteella. Suomessa viranomaiset valvovat lääkärien toimintaa jälkivalvonnan periaatteella. Tarve kuvata osaamista kasvaa. Jos osaamisen arviointi ja kuvaaminen ei johda lääkärin kannalta mihinkään konkreettiseen, se on ajan hukkaa. Lisäksi tutkimus on osoittanut, että lääkärit eivät ole erityisen hyviä arvioimaan omia koulutustarpeitaan vaan käyvät mieluimmin sellaisten alueiden koulutustilaisuuksissa, jotka he jo hallitsevat (Davis ym. 2006). Myös organisaatioilla on tarve arvioida osaamista. Organisaation tarvearvion yhdistäminen yksilön osaamistarpeisiin todennäköisesti tukisi lääkärien täydennyskoulutuksen monipuolistumista. Samalla se tuottaisi organisaation osaamisesta kuvauksen, jossa kehittäminen ja koulutus ovat investointeja, joiden vaikutuksia voidaan seurata. Organisaatiolla on erilaiset tarpeet kehittää osaamista kuin yksilöllä, ja näiden yhteen sovittaminen vaatii aikaa ja välineitä. Se tuottaa molemmille lisäarvoa. Avaamalla osaamisen käsitteistöä voidaan vahvistaa tasapuolisuutta ja oikeudenmukaisuutta yhteisössä, kun asiat kuvataan samoilla käsitteillä ja niistä voidaan keskustella ja saada palautetta. Terveydenhuollolta edellytetään laadukasta, tasapuolista ja vaikuttavaa hoitoa (Sosiaali- ja terveysministeriö 2008). Yksi laadukkaan hoidon edellytyksistä on, että terveydenhuollossa toimivat asiantuntijat kehittävät omaa osaamistaan, ja tämän varmistaminen on yhteiskunnan mielenkiinnon kohteena. Jos lähtökohdaksi otetaan ammatillisen osaamisen laaja-alaisempi määritelmä, luennoilla istumisen määrä ei riitä asiantuntijuuden ylläpitämisen takeeksi, vaikka mittaaminen olisikin yksinkertaista. Ammattilaisten osaamisen ja toiminnan valvontaan on useita malleja (TAU- LUKKO 2). Näennäisesti yksinkertaiset, usein 2369 Lääkärin ammatillinen osaaminen: onko näkökulmaa laajennettava?6 TUTKIMUS JA OPETUS kaupallisten toimijoiden laatimat listaukset tuottavat tietoa potilaiden mieltymyksistä ja kokemuksista. Arviointi kertoo menneistä hoitotapahtumista kansalaisen näkökulmasta, mutta ei-ammattilaisen on vaikea arvioida hoidon lääketieteellistä laatua. Miellyttävyys ei ole yksin laadun tae. Toisaalta myöskään koulutustilaisuuksiin osallistumisen seuraaminen ei vielä varmista lääkärin kehittymistä, vaikka se olisikin helposti toteutettavissa. Britanniassa on valmisteilla laaja-alainen arviointimalli, jossa lääkäreiden osaamista ja suoriutumista mitataan määräajoin tietoa, taitoja ja suoriutumista mittaavilla vertaisarvioinneilla (Department of Health 2008). Lääkärin itsearviointiin keskittyvät mallit pyrkivät puolestaan oppimistarpeiden arviointiin ja oppimistilanteiden kuvaamiseen (Donen 1998). Tällöin potilailta ja eri mittareista saatua palautetta voidaan käyttää oman toiminnan arvioinnissa, mutta päämääränä on, että lääkäri saa välineitä oman toimintansa kehittämiseen, eikä arviointi itsessään ole päämäärä. Useimmissa maissa ammattikunta vastaa itse valvonnasta. Paine valvonnalle voi tulla ulkoa lainsäädännön kautta (esim. Yhdysvalloissa) tai ammattikunnan sisältä (esim. Kanadassa). Monet maat toteuttavat kansallisesti valvontaa, mutta tämä ei ole ongelmatonta (TAULUKKO 3). Kansallisten valvontamallien heikkous on yleisluonteisuus ja irrallisuus työympäristöstä ja oppimisesta. Olipa ammatillisen kehittymisen tarve sisäinen tai ulkoinen, keskeistä on, että se tukee ammatissa toimimista eikä ole päälle liimattu varmistus. Täydennyskoulutustilaisuuksiin osallistumiseen perustuvat järjestelmät ovat useimmiten varmistuksia, sillä oppimista ei dokumentoida, vain läsnäolo. Potilaan mielipide perustuu eilääketieteellisiin seikkoihin, vaikka näkökulma TAULUKKO 3. Lääkärien jatkuvan täydennyskoulutuksen pakollisuutta tai vapaaehtoisuutta puoltavat tekijät. Muokattu Donenin (1998) artikkelista Pakollisen järjestelmän puolesta puhuvat Kansalaisten suojeleminen mahdolliselta ammattitaidottomuudelta Kaikkien lääkäreiden osallistuminen johonkin täydennyskoulutukseen on turvattu Ammatinharjoittamisoikeuden rajat ja uskottavuus on määritetty Voi kehittyä osaksi laajempaa laadun ja luotettavuuden seurantajärjestelmää Ammattikunnalla hyvä tietoisuus täydennyskoulutuksesta Lääkärit voivat hankkia koulutusta, jota he muuten eivät hankkisi Hyvin suunniteltu koulutus voi lisätä hoidon vaikuttavuutta Ammatillinen ja maantieteellinen eriarvoisuus vähenee Pakollisuutta vastaan puhuvat Ammattilaisten tulee olla sitoutuneita ammatilliseen kehittymiseen, ei pelkkään osallistumiseen Pakollisuus poistaa vastuun kouluttautumisesta Pakollinen osallistuminen ei takaa asenteiden, osaamisen tai tietotason muutosta Aikuisoppimisen periaatteet ohitetaan: joillekuille täydennyskoulutus on yhtä kuin rangaistus Totunnaiset oppimistyylit ovat vallitsevia, eikä opetuksen vuorovaikutteisuus lisäänny Pakollisuudella pyritään saavuttamaan vähemmistö, joka ei ole motivoitunut oppimiseen tai kehittymiseen koulutuksen avulla, kun suurin osa lääkäreistä kouluttautuu vapaaehtoisesti muutenkin Heikosti suoriutuvien osaaminen ei kehity Näyttö vaikuttavuudesta puuttuu Täydennyskoulutuksen tarvelähtöisyys vähenee Laadun vaihtelu todennäköisesti kasvaa Pakollisuutta valvovat järjestelmät ovat kalliita Luotettavampien ja monipuolisempien menetelmien käyttö osaamisen arvioinnissa vähenee* * Donen mainitsee esimerkiksi auditoinnit, oppimispäiväkirjat ja potilastietoihin perustuvat arvioinnit K. Patja ym.7 sinänsä on tärkeä. Ongelmaksi voi nousta tiedon validointi, sillä näyttää siltä, että arvioon vaikuttavat potilaslähtöiset tekijät, kuten koettu terveys (al-mandhari ym. 2004). Työsuorituksen arviointi on osa laadunvarmistusta ja tarjoaa parhaimmillaan hyvät mahdollisuudet jatkaa arvioinnista kehittämiseen ja suunnitelmalliseen kehittymisen tukeen. Kenen pitää osoittaa, että osaaminen kehittyy? Lain mukaan terveydenhuollon organisaatiot ovat velvollisia pitämään yllä ammattilaisten osaamista (Sosiaali- ja terveysministeriö 2008). Terveydenhuollon ammattilaiset taas ovat sitoutuneita ylläpitämään ja kehittämään ammattitaitoaan. Suuri osa tästä toteutuu jo nyt. Kansallisesti kiinnostava kysymys on, pitääkö osaaminen ja kehittyminen dokumentoida ja jos päädytään dokumentoimaan, niin tehdäänkö se yksilö- vai organisaatiotasolla. Jos dokumentoidaan, niin kuka arvioi ja seuraako arvioinnista toimenpiteitä yksilölle tai organisaatioille? Keskeistä on tukea kaikkien lääkärien osaamisen ja asiantuntijuuden kehittymistä eikä keskittyä vain huonojen omenoiden poimintaan tai teknisesti helppoon pisteiden laskemiseen. Lääkärin asiantuntijuus voidaan jakaa osiin, mutta sen ydintä ovat lääkäriprofessionalismi ja lääketieteellisen tiedon hallinta ja soveltaminen, joiden toteutumisen asiantuntijuuden muut alueet mahdollistavat (Pasternack 2007). Ammattikunnalla on parhaat mahdollisuudet arvioida professionalismin toteutumista. Itsesäätely on järkevintä ja varmistaa koko lääkärikunnan yhteisen sitoutumisen. YDINASIAT! Tarvelähtöisyys, työssä oppiminen ja toiminnallisuus kuuluvat aikuisoppimisen periaatteisiin.! Lääkärien kyky arvioida henkilökohtaisia kehittymistarpeitaan ilman palautetta on huono.! Osaamista kannattaa kuvata monipuolisesti, ja siitä tulee saada säännöllistä palautetta.! Osaamisen arviointia suunniteltaessa on mietittävä menettelyjen edut että haitat.! Amatillisen kehittymisen ja osaamisen tuen tulee kuulua lääkärin työn arkeen. Lopuksi Tutkimalla ja arvioimalla omaa ja oman työympäristön toimintaa tiedon, taitojen ja osaamisen kautta saadaan esiin oppimis- ja kehittymistarpeita, jotka näyttävät olevan tietopohjaan, professionalismiin, opitun soveltamiseen ja käytäntöihin liittyviä asioita. Ammattilaisen asiantuntijuuden tukemisessa vahva ammattikunta, aikuisoppimisen menetelmät ja ammattilaisen autonomian kunnioittaminen ovat ne lähtökohdat, joista ammatillista kehittymistä, sen tukea ja mahdollista arviointia kannattaa rakentaa.! KRISTIINA PATJA, dosentti, erikoislääkäri, toiminnanjohtaja TOPI LITMANEN, KM, koulutusasiantuntija Lääkärien ammatillisen kehittymisen tuki ry. Pro Medico Mäkeläkatu 2, Helsinki ARJA HELIN-SALMIVAARA, LT, erikoislääkäri, koulutusylilääkäri HUS, yleislääketieteen yksikkö AMOS PASTERNACK, emeritusprofessori Tampereen yliopisto SIDONNAISUUDET: KRISTIINA PATJA: Toiminut luennoitsijana lääketeollisuuden järjestämissä koulutustilaisuuksissa (Pfizer), toimii lääketehtaan rahoittaman tutkimuksen ohjausryhmässä (Pfizer) ja omistaa terveydenhuollon yritysten osakkeita (STE Oy) AMOS PASTERNACK: Ei sidonnaisuuksia ARJA HELIN-SALMIVAARA: Ei sidonnaisuuksia TOPI LITMANEN: Ei sidonnaisuuksia 2371 Lääkärin ammatillinen osaaminen: onko näkökulmaa laajennettava?8 KIRJALLISUUTTA al-mandhari AS, Hassan AA, Haran D. Association between perceived health status and satisfaction with quality of care: evidence from users of primary health care in Oman. Fam Pract 2004;21: Davis D, Fow R, Barnes BE. The horizon of continuing professional development: five questions in knowledge translation. Kirjassa: Davis D, Barnes BE, Fow RF, toim. The continuing professional development on physicians: from research to practice. Chicago: American Medical Association, AMA press Davis D, O Brien MA, Freemantle N, Wolf FM, Mazmanian P, Taylor-Vaisey A. Impact of formal continuing medical education: do conferences, workshops, rounds, and other traditional continuing education activities change physician behavior or health care outcomes? JAMA 1999;282: Davis N, Davis D, Bloch R. Continuing medical education: AMEE education guide No 35. Med Teach 2008;30: Davis DA, Mazmanian PE, Fordis M, Van Harrison R, Thorpe KE, Perrier L. Accuracy of physician self-assessment compared with observed measures of competence: a systematic review. JAMA 2006;296: Davis DA, Thomson MA, Oxman AD, Haynes RB. Changing physician performance. A systematic review of the effect of continuing medical education strategies. JAMA 1995;274: Department of Health. Medical revalidation: principles and next steps. The report of the chief Medical Officer for England s working group [siteerattu ]. Ericsson KA, Charness N. Expert performance: its structure and acquisition. American Psychologist 1994;49: Donen N. No to mandatory continuing medical education, yes to mandatory practice auditing and professional educational development. CMAJ 1998;158: Haynes RB, Ackloo E, Sahota N, McDonald HP, Yao X. Interventions for enhancing medication adherence. Cochrane Database Syst Rev 2007, Issue 1. Art No.:CD DOI: / CD pub3 Helin-Salmivaara A, Kajantie M, Vänskä J, ym. Lääkärikysely 2007: täydennyskoulutuksen määrä ja sen koettu riittävyys. Suom Lääkäril 2008;63: Marinopoulos SS, Dorman T, Ratanawongsa N, ym. Effectiveness of continuing medical education. Evid Rep Technol Assess (Full Rep) 2007 Jan;1 69. Overeem K, Faber MJ, Arah OA, ym. Doctor performance assessment in daily practise: does it help doctors or not? A systematic review. Med Educ 2007;41: Palsson P, Kellett J, Lindgren S, Merino J, Semple C, Sereni D. Core competencies of the European internist: a discussion paper. Eur J Intern Med 2007;18: Pasternack A. Professionalismi ja lääkärin autonomia. Suom Lääkäril 2007;62: Ponzer S, Hylin U, Kusoffsky A, ym. Interprofessional training in the context of clinical practice: goals and students perceptions on clinical education wards. Med Educ 2004;38: Regnier K, Kopelow M, Lane D, Alden E. Accreditation for learning and change: quality and improvement as the outcome. Contin Educ Health Prof 2005;25: Safeer RS, Keenan J. Health literacy: the gap between physicians and patients. Am Fam Physi 2005;72: Senge PM. The fifth discipline: the art and practice of the learning organization. New York: Doubleday Publishing Sosiaali- ja terveysministeriö. Turvallinen lääkehoito. Valtakunnallinen opas lääkehoidon toteuttamisesta sosiaali- ja terveydenhuollossa. Helsinki: Sosiaali- ja terveysministeriön julkaisuja 2005:32. Sosiaali- ja terveysministeriö. Uusi terveydenhuoltolaki. Terveydenhuoltolakityöryhmän muistio. Helsinki: Sosiaali- ja terveysministeriön julkaisuja 2008:28. Tynjälä P. Perspectives into learning at the workplace. Educational Research Review 2008;3: Työssä jaksamisen tutkimus- ja toimenpideohjelma. Seurantaraportti [Siteerattu ]Työministeriö. Sähköinen julkaisu. ajankohtaista/tjseurap03.rtf. Summary 2372 Competence in medical profession: need for a wider perspective? Working as a physician requires versatile competence, which has been dissected by using various models. Most of these include medical knowledge, patient work, interactive skills, multiprofessional collaboration, management of operational processes within medical and health care, and information technology skills. Without feedback, the ability of physicians to evaluate their developmental needs is poor, whereby the development of competence should be tied on the basis of needs to on-the-job learning and functionality. Different perspectives should be used in its planning and evaluation. After the evaluation, a development plan should be devised and resources created for its implementation. Samankaltaiset tiedostot
VUOROVAIKUTUSTAITOJEN KEHITYS OSANA LÄÄKÄRIOPISKELIJAN AMMATILLISTA KASVUA Kaarina Laitinen Mari Sundström Turun yliopisto Kasvatustieteiden laitos Pro gradu-tutkielma Marraskuu 2012 TURUN YLIOPISTO Kasvatustieteiden Lisätiedot Kehityskeskustelut osaksi johtamista
KRISTIINA PATJA - TOPI LITMANEN - JUHA ALANKO - MATTI KOTILA MIRJA TUOMIRANTA - ANNI PEURA JULKAISUSARJA B: raportit Kehityskeskustelut osaksi johtamista Lääkärien ammatillisen kehittymisen tuki ry Pro Lisätiedot Perusterveydenhuollon täydennyskoulutuksen
Tutkimus ja opetus Martina Torppa Perusterveydenhuollon täydennyskoulutuksen kehittäminen Espoossa Terveydenhuollon täydennyskoulutusta ohjaavat lainsäädäntö ja henkilöstön tarve pysyä ajan tasalla. Moniammatillisuus Lisätiedot Lääkärien eturistiriitojen tunnistaminen ja ratkaiseminen täydennyskoulutuksessa. Kristiina Patja Amos Pasternack
Finska Läkaresällskapet Suomalainen Lääkäriseura Duodecim Suomen Lääkäriliitto 2007 SISÄLLYS Kirjoittajat Arviointineuvoston puolesta: Taina Autti Arja Helin-Salmivaara Ulla Anttila Mari Anttolainen Hannu Lisätiedot KusTAnTAJA: suomalainen Lääkäriseura Duodecim KIRJOITTAJAT: Paula Vainiomäki, Arja Helin salmivaara, Doris Holmberg Marttila, Päivi Meriranta, Markku
Kuva: istockphoto KusTAnTAJA: suomalainen Lääkäriseura Duodecim KIRJOITTAJAT: Paula Vainiomäki, Arja Helin salmivaara, Doris Holmberg Marttila, Päivi Meriranta, Markku Timonen KIeLenTARKIsTus: niko Haarala Lisätiedot MONIAMMATILLISEN KUNTOUTUSTYÖRYHMÄN PALVELUN LAADUN KEHITTÄMINEN PERHE- KESKEISEN LÄHESTYMIS- TAVAN AVULLA
Opinnäytetyö (YAMK) Kuntoutuksen koulutusohjelma 2010 Anne Penttinen MONIAMMATILLISEN KUNTOUTUSTYÖRYHMÄN PALVELUN LAADUN KEHITTÄMINEN PERHE- KESKEISEN LÄHESTYMIS- TAVAN AVULLA Turun sosiaali- ja terveystoimen Lisätiedot Viisi hyvää kysymystä viikossa
T yöterveyshuollon erikoislääkäriksi opiskellaan suureksi osaksi käytännön työssä kokeneemman kollegan ohjauksessa. Kouluttajalääkärin tehtävänä on toimia kanssakulkijana ja kannustajana, kun erikoistuva Lisätiedot SISÄISET AUDITOINNIT POTILASTURVALLISUUDEN KEHITTÄMISESSÄ
SISÄISET AUDITOINNIT POTILASTURVALLISUUDEN KEHITTÄMISESSÄ Mäkijärvi Erja Pro gradu -tutkielma Terveystieteiden laitos Terveyshallintotiede Oulun yliopisto Toukokuu 2013 OULUN YLIOPISTO LTK, Terveystieteiden Lisätiedot Matti Muuraiskangas OSAAMISEN ARVIOINTI, KEHITTÄMINEN JA PALKITSEMINEN
Matti Muuraiskangas OSAAMISEN ARVIOINTI, KEHITTÄMINEN JA PALKITSEMINEN Opinnäytetyö CENTRIA AMMATTIKORKEAKOULU Tekniikan ylempi ammattikorkeakoulututkinto Teknologiaosaamisen johtamisen koulutusohjelma Lisätiedot Professori Helinä Melkas
LAPPEENRANNAN TEKNILLINEN YLIOPISTO Tuotantotalouden tiedekunta Satu Parkkunen OSAAMISEN JOHTAMINEN JA KEHITTÄMINEN ASIANTUNTIJA- ORGANISAATIOSSA - CASE ITÄ-SUOMEN YLIOPISTON OPINTO- JA OPETUSPALVELUT Lisätiedot Mie teen vaan oman työni
JYVÄSKYLÄ STUDIES IN EDUCATION, PSYCHOLOGY AND SOCIAL RESEARCH 477 Seija Koskela Mie teen vaan oman työni Toimintatutkimus moniammatillisen yhteistyön ja ohjausosaamisen kehittämisestä JYVÄSKYLÄ STUDIES Lisätiedot Osaamiskartoitus osana henkilöstön kehittämistä. Case St1 Oy.
Osaamiskartoitus osana henkilöstön kehittämistä. Case St1 Oy. Organisaatiot ja johtaminen Maisterin tutkinnon tutkielma Maria Berglund 2008 Markkinoinnin ja johtamisen laitos HELSINGIN KAUPPAKORKEAKOULU Lisätiedot TOIMINTAKÄSIKIRJA TYÖTERVEYSHUOLLON LAADUNHALLINTAVÄLINEENÄ Case Diacor
TEHYN JULKAISUSARJA 2 09 F MUUT Johtaminen avainasemassa muutoksessa Tehyn näkemyksiä sosiaali- ja terveysalan johtamisesta n Tarja Honkalampi TEHYN JULKAISUSARJA F: 2/09 Johtaminen avainasemassa muutoksessa Lisätiedot VETOVOIMAISEN HOITOTYÖN MALLI JA SEN PIIRTEITÄ OYS:N ERVA-ALUEEN SAIRAALOISSA
Pohjois-Pohjanmaan sairaanhoitopiirin julkaisuja Publication Series of the Northern Ostrobothnia Hospital District 2/2009 VETOVOIMAISEN HOITOTYÖN MALLI JA SEN PIIRTEITÄ OYS:N ERVA-ALUEEN SAIRAALOISSA Outi Lisätiedot TIETOHALLINTOJOHTAJIEN KÄSITYKSIÄ TEHTÄVISTÄÄN JA OMASTA ROOLISTAAN TIETOHALLINNOSSA TERVEYDENHUOLLON ORGANISAATIOISSA
TIETOHALLINTOJOHTAJIEN KÄSITYKSIÄ TEHTÄVISTÄÄN JA OMASTA ROOLISTAAN TIETOHALLINNOSSA TERVEYDENHUOLLON ORGANISAATIOISSA Ritva Reponen Pro gradu-tutkielma Sosiaali- ja terveydenhuollon tietohallinto Itä-Suomen Lisätiedot Hyvän lääkärin ominaisuuksia kysyttäessä
Tutkimus ja opetus DORIS HOLMBERG-MARTTILA, ANNI PEURA, KATJA RYYNÄNEN, JUHA PEKKA TURUNEN JA AMOS PASTERNACK Lääkärikoulutuksen ohjelma ja oppimisympäristö on luotava sellaiseksi, että siinä voivat kehittyä Lisätiedot Kohti Vaikuttavaa Lääketieteen Hajautettua Perusopetusta
SATU HAUTAMÄKI Kohti Vaikuttavaa Lääketieteen Hajautettua Perusopetusta Monitahoarviointi osaamisen johtamisen välineeksi ACTA WASAENSIA 313 SOSIAALI- JA TERVEYSHALLINTOTIEDE 9 III Julkaisija Julkaisupäivämäärä Lisätiedot Ammatillisen osaamisen ja johtamisosaamisen arviointi, kehittäminen ja ylläpitäminen FSTKY:ssä vuoteen 2010 1.8.2005-31.10.2007 056/ESLH/KH/2005
Forssan seudun terveydenhuollon ky. Ammatillisen osaamisen ja johtamisosaamisen arviointi, kehittäminen ja ylläpitäminen FSTKY:ssä vuoteen 2010 1.8.2005-31.10.2007 056/ESLH/KH/2005 Loppuraportti 16.4.2008 Lisätiedot Uhka vai mahdollisuus moniammatillista yhteistyötä kehittämässä
Uhka vai mahdollisuus moniammatillista yhteistyötä kehittämässä Kaarina Isoherranen AKATEEMINEN VÄITÖSKIRJA Helsingin yliopiston Valtiotieteellisen tiedekunnan luvalla VTL Kaarina Isoherrasen väitöskirja Lisätiedot SAIRAANHOITAJAN ASIANTUNTIJUUDEN KEHITTYMINEN PERUSTERVEYDENHUOLLOSSA Tapaustutkimus laajennetusta tehtäväkuvasta
SAIRAANHOITAJAN ASIANTUNTIJUUDEN KEHITTYMINEN PERUSTERVEYDENHUOLLOSSA Tapaustutkimus laajennetusta tehtäväkuvasta Anja Liimatainen Lisensiaatintutkielma Hoitotieteen laitos Yhteiskuntatieteellinen tiedekunta Lisätiedot Tätä artikkelia kirjoitettaessa. osaamisen tunnistamisen
Tämän artikkelin kannalta keskeisin kysymys valelääkäritapauksessa liittyy asiantuntemuksen tunnistamisen haasteisiin. Miten on mahdollista, että valelääkärit saattoivat työskennellä ammattiyhteisössä Lisätiedot HUS OPISKELIJAOHJAUKSEN KÄSIKIRJA
HUS OPISKELIJAOHJAUKSEN KÄSIKIRJA Hoitotyön kliiniset opettajat: Haapa Toni Eckardt Margit Koota Elina Kukkonen Pia Pohjamies-Molander Netta Ruuskanen Susanna SISÄLLYS LUKIJALLE... 4 SANASTO... 6 1. OPPIMINEN Lisätiedot Ammatillinen kasvu ja asiantuntijuus
Ammatillinen kasvu ja asiantuntijuus Olavi Hotarinen Opinnäytetyö Marraskuu 2006 Ammatillinen opettajakorkeakoulu Tekijä(t) Olavi Hotarinen Julkaisun laji Opinnäytetyö Sivumäärä 72 Julkaisun kieli Suomi Lisätiedot Heli Aramo-Immonen (toim.) Projektimestarit 2013 Project masters 2013 Esseekokoelma
Heli Aramo-Immonen (toim.) Projektimestarit 2013 Project masters 2013 Esseekokoelma Tampereen teknillinen yliopisto - Tampere University of Technology Heli Aramo-Immonen (toim.) Projektimestarit 2013 Project Lisätiedot Diakonia-ammattikorkeakoulu C KATSAUKSIA JA AINEISTOJA 17. Kohti tutkivaa ammattikäytäntöä Opas Diakonia-ammattikorkeakoulun opinnäytetöitä varten
Diakonia-ammattikorkeakoulu C KATSAUKSIA JA AINEISTOJA 17 Kohti tutkivaa ammattikäytäntöä Opas Diakonia-ammattikorkeakoulun opinnäytetöitä varten Kohti tutkivaa ammattikäytäntöä Opas Diakonia-ammattikorkeakoulun Lisätiedot AMMATTINI ON MITÄ PARHAIN. Raportti Pohjois-Kymenlaakson perhepäivähoitajien osaamisesta varhaisessa havainnoinnissa.
Anna-Maija Koskinen ja Pia Laibert LÄHIHOITAJA TULEVAISUUDEN HOITOTYÖN OSAAJANA Tässä artikkelissa käsittelemme SOTE-ENNAKOINTI- projektin tuloksia lähihoitajan työn näkökulmasta. Tarkastelun kohteena Lisätiedot opiskelijan arvioijana